Diari Oficial de la Generalitat Valenciana


Sumari del DOGV 5462, del 02-03-2007 (2007/1480)

Bases i convocatòria de procés selectiu per a cobrir una plaça d'enginyer tècnic d'obres públiques, per torn lliure, pel sistema de concurs oposició.
-----------------------------------------------------------------------------------------------------------------------------------------------------

### Dades del document

Número de DOGV
:   5462

Data del DOGV
:   02-03-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/1480


Data del document
:   22-01-2007

Organisme emissor
:   Ajuntament de Rojales

Tipus de document
:   Convocatòria

Anàlisi jurídica

 Descriptors 

:   * Rojales
    * enginyer
    * administració local
    * concurs administratiu

Primera. Objecte de la convocatòria  
És objecte de la present convocatòria la provisió en propietat, a través del sistema de concurs oposició, per torn lliure, d'una plaça d'enginyer tècnic d'obres públiques, enquadrada en l'escala d'administració especial, subescala B) tècnica, i pertanyent a l'oferta pública d'ocupació de 2006.   
Retribució. La plaça convocada està dotada amb el sou corresponent al grup B, dos pagues extraordinàries, triennis i la resta de retribucions complementàries que corresponguen d'acord amb la legislació vigent i acords municipals.  
Publicitat de la convocatòria. La convocatòria i les seues bases es publicaran en el Butlletí Oficial de la Província d'Alacant i en el Diari Oficial de la Comunitat Valenciana i es faran públiques al tauler d'edictes de la corporació, i se n'inserirà un extracte en el Boletín Oficial del Estado.  
Segona. Condicions dels aspirants  
Per a ser admesos a la realització de les proves selectives els aspirants hauran de reunir els següents requisits en la data en què finalitze el termini d'admissió de sol·licituds:  
a) Tindre la nacionalitat espanyola o la d'alguna de la resta d'estats membres de la Unió Europea o d'aquells estats a què se'ls aplique la lliure circulació de treballadors i treballadores, en els termes previstos en la llei estatal que regule esta matèria, açò és, en la Llei 17/1993, de 23 de desembre, de determinats sectors de la Funció Pública dels nacionals dels altres estats membres de la Unió Europea.  
b) Tindre complits els 18 anys i no superar l'edat màxima de jubilació forçosa.  
c) Estar en possessió del títol d'Enginyer Tècnic d'Obres Públiques o equivalent, o complides les condicions per a obtindre'l en la data en què finalitze el termini de presentació d'instàncies.  
d) No patir cap malaltia ni cap defecte físic que impedisca l'exercici de les funcions corresponents.  
e) No haver sigut separat, per mitjà d'expedient disciplinari, del servici de l'estat, de les comunitats autònomes o de les entitats locals, ni trobar-se inhabilitat per a l'exercici de funcions públiques.  
Tercera. Presentació d'instàncies  
Les instàncies per a sol·licitar prendre part en la convocatòria, es dirigiran al president de la corporació i es presentaran en el Registre General d'esta, durant el termini de 20 dies naturals, comptat a partir de l'endemà de la publicació de l'extracte de la convocatòria en el Boletín Oficial del Estado. Les instàncies també podran presentar-se en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En este cas, haurà d'estampar-se, en la pròpia sol·licitud, el segell del registre de l'organisme en què es presente o el segell de certificació postal de qualsevol oficina de Correus.  
Els aspirants manifestaran en la instància que reunixen totes i cada una de les condicions que s'exigixen en la base segona, referides a la data en què acabe el termini de presentació de sol·licituds i que es comprometen a prestar el preceptiu jurament o promesa. Les expressades condicions hauran de mantindre's al llarg de tot el procés selectiu, durant el qual, en qualsevol moment, podran ser requerits els interessats per a efectuar les comprovacions oportunes.   
A les instàncies s'acompanyarà fotocòpia del document nacional d'identitat, i justificant d'haver ingressat en la CAM, compte corrent a nom de l'Ajuntament de Rojales, número 0302-0832-39-4499335903, els drets d'examen, que es fixen en 28 euros. Este import només serà tornat en cas de no realització del fet imposable de la taxa per causes no imputables a l'interessat.  
Quarta. Admissió d'aspirants  
Finalitzat el termini d'admissió d'instàncies, la presidència de la corporació farà pública la llista provisional d'aspirants admesos i exclosos en el Butlletí Oficial de la Província d'Alacant i al tauler d'edictes de l'Ajuntament.  
Durant els 10 dies hàbils següents a la publicació en el butlletí, podran els interessats esmenar els defectes que hagen originat les possibles exclusions, així com presentar al·legacions que es tindran en compte en la resolució per la qual s'eleve a definitiva la relació d'aspirants, que serà feta pública en la forma indicada. Contra esta última resolució es podrà interposar, pels interessats, recurs de reposició, amb caràcter potestatiu, o bé, directament recurs contenciós administratiu.  
Cinquena. Tribunal qualificador  
El tribunal qualificador estarà compost pels següents membres, tots ells amb veu i vot:  
President: l'alcalde president de la corporació o membre d'esta en qui delegue.  
Vocals:  
- Un representant de l'administració del Consell de la Generalitat, designat per la Direcció General de l'Administració Local.  
- Un representant designat pels delegats de personal de l'Ajuntament de Rojales.  
- Un funcionari de carrera designat per Alcaldia.  
Secretari: el de la corporació o funcionari en qui delegue.  
Suplents: la designació dels membres del tribunal inclourà la dels respectius suplents i es farà pública junt amb la llista d'admesos i exclosos.  
El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.  
El tribunal es classifica en la categoria segona als efectes establits en el Reial Decret 462/2002, de 24 de maig, sobre indemnitzacions per raó del servici, i percepció de les assistències que corresponguen als seus membres.  
Abstencions i recusacions: els membres del tribunal podran ser recusats pels aspirants de conformitat amb el que preveuen els articles 28 i 29 de la Llei de Règim Jurídic de les Administracions Públiques i del Procediment Administratiu Comú.  
Actes. De cada sessió el secretari estendrà una acta, on es faran constar les qualificacions dels exercicis i també les incidències i les votacions que es produïsquen. Les actes numerades i rubricades, constituiran l'expedient, que indicarà el procés selectiu dut a terme.  
Sisena. Desenvolupament de l'oposició  
Actuació dels aspirants. L'orde d'actuació dels aspirants, a totes les proves selectives de la present convocatòria i en particular per a la realització d'aquells exercicis que no puguen realitzar-se conjuntament, s'iniciarà per la lletra que resulte de l'últim sorteig que a este efecte se celebre en el Ministeri per a les Administracions Públiques i que es publique en el Boletín Oficial del Estado en execució de l'oferta d'ocupació estatal.  
Els aspirants seran convocats en crida única, excepte casos de força major, degudament justificats i de lliure apreciació pel tribunal, la no-presentació de l'opositor a qualsevol dels exercicis obligatoris en el moment de ser cridat, determinarà automàticament el decaïment del seu dret a participar en l'exercici, i quedarà, per tant, exclòs del procés selectiu.  
En els supòsits de cas fortuït o força major que hagen impedit la presentació dels aspirants en el moment previst, sempre que este siga degudament justificat i així s'aprecie pel tribunal, es podrà examinar discrecionalment els aspirants que no van comparéixer quan van ser cridats, sempre que no s'haja finalitzat la prova corresponent, ni s'entorpisca el desenvolupament de la convocatòria, amb perjudici per a l'interés general.  
Els aspirants acudiran a les proves proveïts del DNI perquè, en qualsevol moment de la realització de l'exercici, puga ser comprovada la seua identitat.  
Dates d'examen. En la mateixa resolució en què s'aproven les relacions definitives d'aspirants admesos i exclosos es fixarà el dia, hora i local en què haurà de tindre lloc el primer exercici de la fase d'oposició, que tindrà lloc en un termini no inferior a 15 dies des que es publique en el Butlletí Oficial de la Província d'Alacant. El començament de la resta d'exercicis s'anunciarà només al tauler d'edictes de l'Ajuntament i al local en què s'haja celebrat la prova precedent.  
El tribunal farà saber als opositors el lloc i moment d'iniciació dels següents, amb 12 hores, almenys, d'antelació al començament d'estos, si es tracta del mateix exercici, o de 48 hores si es tracta d'un nou.  
Entre la terminació d'un exercici i el començament del successiu, no transcorrerà un període de temps inferior a 72 hores ni superior a 45 dies naturals. Es podran modificar tals terminis, estant d'acord el tribunal, si la totalitat dels aspirants concurrents prestara per escrit el seu consentiment per a això.  
En la realització dels exercicis escrits, sempre que siga possible, haurà de garantir-se l'anonimat dels aspirants.  
Setena. Procediment de selecció. El sistema de selecció serà el concurs oposició  
Fase A: oposició. Exercicis.  
- Primer exercici. Obligatori i eliminatori.  
Consistirà en el desenvolupament per escrit, durant un temps de dos hores, d'un tema d'entre dos extrets a l'atzar del temari de matèries comunes, dels que figuren en l'annex II.  
Una vegada conclosa la prova, els exercicis seran introduïts en sobre tancat i quedaran sota la custòdia del tribunal qualificador, el qual cridarà individualment els opositors per a la lectura pública dels temes que hagen desenvolupat.  
- Segon exercici. Obligatori i eliminatori.  
Consistirà en el desenvolupament per escrit, durant un temps màxim de quatre hores, de dos temes triats d'entre tres extrets a l'atzar del temari de matèries específiques que corresponga a l'especialitat, dels que figuren en l'annex II.  
Una vegada conclosa la prova, els exercicis seran introduïts en sobre tancat i quedaran sota la custòdia del tribunal qualificador, el qual cridarà individualment els opositors per a la lectura pública dels temes que hagen desenvolupat.  
- Tercer exercici. Obligatori i eliminatori.  
Consistirà a resoldre per escrit, en un temps màxim de quatre hores, dos supòsits pràctics referits a les matèries específiques corresponents segons l'objecte de la convocatòria, o un exercici únic amb diverses preguntes pràctiques i que serà fixat pel tribunal immediatament abans de celebrar-se l'exercici. Durant el desenvolupament d'esta prova, els aspirants podran en tot moment, fer ús dels textos legals i tècnics de què acudisquen proveïts, a més del material de treball necessari per a este.  
Qualificació dels exercicis. El primer exercici es qualificarà de 0 a 10 punts i caldrà obtindre per a superar-lo un mínim de 5 punts.   
El segon exercici es qualificarà de 0 a 10 punts, i caldrà obtindre com a mínim 5 punts per a superar-lo.   
En ambdós exercicis el tribunal apreciarà fonamentalment la capacitat i formació general, la precisió i rigor en l'exposició i la claredat d'idees.  
El tercer exercici es valorarà de 0 a 10 punts, es puntuarà el primer supòsit pràctic de 0 a 5 punts, i de la mateixa forma el segon supòsit pràctic, i caldrà per a la seua superació haver obtingut un mínim de 5 punts en la suma dels dos exercicis.  
La qualificació resultant dels tres primers exercicis vindrà determinada per la suma de les puntuacions obtingudes en cada un d'ells. A continuació es formarà una relació amb els aspirants que haguera superat la fase d'oposició, ordenats de major a menor puntuació obtinguda en els exercicis.   
Fase B: concurs.  
Els aspirants que hagen superat la fase d'oposició passaran a la fase de concurs, en què es valoraran només els mèrits justificats documentalment dins del termini de 10 dies hàbils que es concedirà de forma expressa en el moment en què es publique al tauler d'anuncis municipal la relació d'aspirants que han superat tots els exercicis eliminatoris. Els documents acreditatius dels mèrits es presentaran per registre d'entrada de l'Ajuntament de Rojales, dins del termini indicat de 10 dies hàbils, en original o fotocòpia compulsada. Estos mèrits es valoraran d'acord amb el barem que figura en l'annex I.   
El resultat de la puntuació obtinguda en les proves selectives serà el de la suma de la puntuació obtinguda en la fase d'oposició i l'obtinguda en la fase de concurs, resultat de les puntuacions previstes en l'annex I; se seleccionarà l'aspirant que millor puntuació total obtinguera en ambdós. En cas d'empat entre aspirants en la puntuació obtinguda de la suma d'ambdós fases, serà resolt a favor de qui major puntuació haguera obtingut en la fase d'oposició.  
Huitena. Presentació de documents  
Acabada la qualificació dels aspirants, el tribunal publicarà el nom de l'únic aprovat, i l'elevarà a la presidència de la corporació perquè atorgue el corresponent nomenament de funcionari de carrera.  
Al mateix temps remetrà a l'esmentada autoritat l'acta de l'última sessió, en què hauran de figurar tots els aspirants que, havent superat totes les proves, excediren del nombre de places convocades.  
L'aspirant proposat presentarà en el Registre General de l'Ajuntament, en el termini de 20 dies naturals, comptat des de la publicació de la qualificació definitiva, els documents acreditatius de reunir les condicions que per a prendre part en esta convocatòria s'exigixen en la base segona i que són:  
o Còpia autentificada o fotocòpia (acompanyada de l'original per a la seua compulsa) del document nacional d'identitat.   
o Còpia autentificada o fotocòpia (acompanyada de l'original per a la seua compulsa) del títol d'Enginyer Tècnic d'Obres Públiques o equivalent titulació. Si estos documents estigueren expedits després de la data en què va finalitzar el termini d'admissió d'instàncies, hauran de justificar el moment en què van concloure els seus estudis.  
o Declaració jurada de no haver sigut separat, per mitjà d'expedient disciplinari, de qualsevol administració o ocupació pública.  
o Declaració de compatibilitat i de no-percepció d'havers passius.  
El certificat de no trobar-se inhabilitat penalment per a l'exercici de funcions públiques serà sol·licitat d'ofici per l'Ajuntament de Rojales a l'òrgan competent per a la seua expedició.  
Els aspirants que tinguen la condició de funcionaris de carrera quedaran exempts de justificar documentalment les condicions generals que ja hagueren sigut acreditades per a obtindre el seu anterior nomenament. En tot cas hauran de presentar original o fotocòpia compulsada del seu nomenament com a funcionaris de carrera i el títol acadèmic exigit.  
Pèrdua del dret al nomenament. Si en el termini indicat i excepte casos de força major, l'aspirant no presentara la documentació o presentant-la es deduïra que no reunix els requisits exigits o incorreguera en falsedat, no podrà ser nomenat funcionari de carrera, i quedaran anul·lades totes les seues actuacions, sense perjudici de la responsabilitat en què poguera haver incorregut per falsedat en la instància.  
Novena. Legislació aplicable  
El tribunal queda facultat per a resoldre els dubtes que es presenten i prendre els acords necessaris per al bon orde de les proves, en tot el no previst en estes bases. En el no previst en les presents bases s'aplicarà la següent normativa:  
- Llei 7/1985, de 2 d'abril, Reguladora de les Bases del Règim Local.  
- Preceptes bàsics del títol VII del Reial Decret Legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local  
- Preceptes bàsics de la Llei 30/1984, de 2 d'agost, de Mesures per a la Reforma de la Funció Pública (article 1.3)  
- Preceptes bàsics del Reial Decret 896/1991, de 7 de juny, pel qual s'establixen les regles bàsiques i programes mínims a què ha d'ajustar-se el procediment de selecció dels funcionaris de l'administració local sense habilitació de caràcter nacional.  
- Decret Legislatiu de 24 d'octubre de 1995, del Consell de la Generalitat Valenciana pel qual s'aprova el Text Refós de la Llei de la Funció Pública Valenciana.  
- Decret 33/1999, de 9 de març, del Govern Valencià pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de Funció Pública Valenciana.  
- Preceptes no bàsics del títol VII del Reial Decret Legislatiu 781/1986, de 18 d'abril, del Reial Decret Legislatiu 896/1991, de 7 de juny, i de la Llei 30/1984, de 2 d'agost.  
- Decret 364/1995 de 10 de març, pel qual s'aprova el Reglament General d'Ingrés del Personal al Servici de lAadministració General de l'Estat i de Provisió de Llocs de Treball i Promoció Professional dels Funcionaris Civils de l'Administració Civil de l'Estat.  
- Llei de 23 de desembre de 1993 sobre accés a determinats sectors de la funció pública dels nacionals dels altres estats membres de la Comunitat Europea, i Reial Decret 543/2001, de 18 de maig, sobre accés a l'ocupació pública de l'administració general de l'estat i els seus organismes públics de nacionals d'altres estats a què els és d'aplicació el dret a la lliure circulació de treballadors.  
- La resta de disposicions reglamentàries sobre la matèria.  
Deu. Impugnació  
La convocatòria i les seues bases i tots els actes administratius que es deriven d'ella i de les actuacions del tribunal, podran ser impugnades pels interessats en els casos i en la forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (modificada per Llei 4/1999, de 13 de gener).  
ANNEX I  
Barem de mèrits per a la fase de concurs  
Es valoraran els següents mèrits, sempre referits a la data de publicació de l'extracte de la convocatòria en el Boletín Oficial del Estado:  
A) Cursos de formació i perfeccionament. Els cursos de formació i perfeccionament, dels quals els interessats posseïsquen certificat o credencial d'assistència, convocats o homologats per centres públics o organismes especialitzats, amb duració igual o superior a 15 hores, i relacionats amb el temari de l'annex II, es valoraran fins a un màxim de 4 punts, segons l'escala següent:  
o De 100 o més hores: 1 punt.  
o De 75 a 99 hores: 0,75 punts.  
o De 50 a 74 hores: 0,50 punts.  
o De 25 a 49 hores: 0,25 punts.  
o De 15 a 24 hores: 0,15 punts.  
En este apartat no es puntuaran els cursos de valencià ni d'idiomes comunitaris. Tampoc es puntuaran els cursos d'una carrera acadèmica; doctorat; ni d'instituts universitaris, quan estos formen part del pla d'estudis del centre; ni els cursos de preparació o formació relacionats amb processos d'especialització i de selecció d'empleats públics, de promoció interna, de plans d'ocupació i d'adaptació del règim jurídic del personal a la naturalesa jurídica dels llocs de treball.  
B) Experiència laboral en llocs d'enginyer tècnic d'obres públiques, en el sector privat o en el públic, d'acord amb el barem següent:  
o Per servicis prestats en el sector privat, a raó de 0,05 punts per mes.   
o Per servicis prestats en qualsevol administració pública no local, a raó de 0,10 punts per mes.   
o Per servicis prestats en qualsevol administració pública local, a raó de 0,15 punts per mes. Si els servicis s'han prestat en l'Ajuntament de Rojales, es puntuaran a raó de 0,20 punts per mes.  
La puntuació màxima en este apartat serà de 4,50 punts. S'acreditarà per mitjà de còpia compulsada del corresponent contracte de treball o nomenament de funcionari, acompanyat de certificació expedida per l'empresa o administració corresponent indicativa del temps efectiu d'ocupació del lloc de treball.   
C) Valencià. El coneixement del valencià es valorarà fins a un màxim de 0,50 punts, prèvia acreditació d'estar en possessió del certificat expedit o homologat per la Junta Qualificadora de Coneixements de Valencià; es puntuarà únicament el nivell més alt de coneixements de valencià que es posseïsca d'acord amb l'escala següent:  
o Coneixement oral: 0,20 punts.  
o Grau elemental: 0,30 punts.  
o Grau mitjà: 0,40 punts.  
o Grau superior: 0,50 punts.  
ANNEX II  
Temari  
Matèries comunes  
La Constitució Espanyola i organització de l'estat  
Tema 1. La Constitució Espanyola de 1978. Estructura i principis fonamentals, drets i deures: la seua garantia i suspensió. El Tribunal Constitucional: classes i efectes de les sentències. L'organització territorial de l'estat. Les comunitats autònomes, competències.   
Tema 2. La Corona. Les Corts Generals. Composició, atribucions i funcionament. Relacions entre l'ordenament estatal i els ordenaments autonòmics. Els tractats internacionals, especial referència als tractats de la CE.  
Tema 3. El govern i l'administració. Principis constitucionals de l'administració. Relacions entre el govern i les Corts Generals. Òrgans de control dependents de les Corts Generals: El Defensor del Poble i el Tribunal de Comptes. El poder judicial.   
Tema 4. L'Estatut d'Autonomia de la Comunitat Valenciana. Estructura i principis fonamentals. La Generalitat: competències i institucions. Les Corts: composició, constitució i funcions. El president de la Generalitat: funcions. El Consell: composició, estructura i funcions. Altres institucions: el Síndic de Greuges i el Consell Jurídic Consultiu.  
Règim local  
Tema 5. L'administració local en la Constitució de 1978. El principi d'autonomia. L'organització municipal. L'alcalde. Tinents d'alcalde. El Ple. La Comissió de Govern. Els òrgans complementaris. L'estatut dels membres de les corporacions locals.  
Tema 6. Règim jurídic dels béns locals. Els béns de domini públic. Peculiaritats del seu règim jurídic en l'àmbit local. Béns patrimonials de les entitats locals: adquisició i alienació. Administració, ús i aprofitament. Els béns comunals.   
Tema 7. El servici públic en l'esfera local: peculiaritats dels distints modes de gestió. Iniciativa pública en l'activitat econòmica.  
Tema 8. Personal al servici de les entitats locals: plantilles. Funcionaris de carrera d'administració local. Funcionaris interins. Personal eventual i laboral. Oferta pública d'ocupació. Selecció del personal. Drets i deures dels funcionaris. Règim disciplinari. Responsabilitat civil i penal dels funcionaris.  
Dret Administratiu  
Tema 9. L'ordenament juridicoadministratiu: fonts. El reglament: límits de la potestat reglamentària. L'acte administratiu: concepte, elements i classes. Eficàcia, executivitat i suspensió dels actes administratius. Invalidesa de l'acte administratiu: classes de vicis i els seus efectes. Actes presumptes: requisits i efectes.  
Tema 10. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Les fases del procediment administratiu. Els recursos administratius. La revisió d'actes en via administrativa. Responsabilitat de l'administració.   
Tema 11. Els contractes administratius. Concepte i classes. La preparació dels contractes. Formes d'adjudicació. Elements del contracte administratiu. La revisió de preus i altres alteracions contractuals. La invalidesa dels contractes administratius i la seua resolució.  
Hisenda pública i administració tributària  
Tema 12. Hisenda pública: principis constitucionals. Recursos de les entitats locals. Els impostos, contribucions especials, preus públics i taxes municipals.  
Matèries específiques   
Tema 1. L'activitat urbanística: concepte i funcions que comprén. Classes de sòl.  
Tema 2. El Pla General d'Ordenació Urbana: concepte, contingut i esquema de la seua tramitació.  
Tema 3. El planejament de desenvolupament: plans parcials, plans de reforma interior, plans especials, estudis de detall, concepte, contingut i esquema de la seua tramitació.  
Tema 4. Els programes d'actuació integrada: concepte, contingut i esquema de la seua tramitació.  
Tema 5. L'urbanitzador: caracterització d'esta figura; el seu paper en el procés d'execució del planejament.  
Tema 6. Les llicències urbanístiques: noció i classes, esquema del procediment per al seu atorgament.  
Tema 7. La reacció municipal contra les infraccions urbanístiques: expedient de restauració de la legalitat urbanística, expedient sancionador.  
Tema 8. Expropiacions per raó d'urbanisme. Supòsits de responsabilitat patrimonial de l'administració.  
Tema 9. Els servicis tècnics municipals: funcions i funcionament.  
Tema 10. Els projectes d'obra. Estructura del projecte i continguts: Avantprojecte i estudis previs. Descripció  
Tema 11. Plecs de prescripcions tècniques per a la redacció d'avantprojectes i projectes d'urbanització.  
Tema 12. Control de qualitat en les obres d'urbanització. Relació d'assajos i les seues característiques.  
Tema 13. Obres d'urbanització d'una via urbana. Procés d'execució, elements i disposició dels servicis urbans.  
Tema 14. Captació i conducció de l'aigua. Distribució: sistemes i criteris. Xarxes ramificades i en malla; descripció i mètodes de càlcul.  
Tema 15. Xarxes de clavegueram. Avaluació de cabals a evacuar. Sistemes de xarxes i càlcul d'estes. Instal·lacions complementàries de la xarxa. Descripció de seccions tipus.  
Tema 16. Infraestructura d'abastiment i sanejament del municipi de Rojales. Estructura actual i projecció futura.  
Tema 17. La base i la subbase d'un ferm: subbase granular, llast artificial i Macadam. Característiques dels materials i execució de les obres  
Tema 18. Els paviments en les ciutats: tipus i característiques.  
Tema 19. Mescles bituminoses. Mescles en fred i mescles en calent. Condicions dels components. Execució de les obres  
Tema 20. Ordenació del trànsit. Concepte i objectius. Formes i mesures. Regulació de la circulació: mitjans usats.   
Tema 21. Xarxes viàries urbanes. Tipus de carrer. Xarxes arterials Característiques geomètriques de la xarxa viària. Planta, alçat i secció transversal  
Tema 22. Senyalització: objectius. Condicions que han de complir els senyals. Tipus de senyals  
Tema 23. Control de qualitat d'una obra de sanejament. Control dels materials. Control d'execució. Proves de recepció.  
Tema 24. Control de qualitat d'una obra de pavimentació. Control de materials.  
Tema 25. Control de les obres de moviment de terres i fonamentacions. Proves pràctiques per a conéixer la resistència d'un terreny. Criteris de mesurament d'estes obres.  
Tema 26. Replantejament de les distintes fases de l'obra. Mètodes a seguir. Útils i aparells. Correcció d'errors  
Tema 27. Execució de les obres. El replantejament i la seua comprovació. Planificació. Intervenció de l'administració. Funcions de la direcció d'obres  
Tema 28. Suspensió d'obres. Rescissió i resolució del contracte. Recepció i liquidació provisional. Conservació durant el període de garantia. Recepció i liquidació definitiva.  
Tema 29. Organització, mesurament i valoració de les obres. Control pressupostari.  
Tema 30. Règim de relacions amb la contracta. Certificacions. Modificacions d'obra i projecte reformat. Projecte d'obres complementàries. Revisions de preus.  
Tema 31. Contractació administrativa en l'esfera local. Contracte d'obra. Sistema de selecció de contractistes. Formalització del contracte.  
Tema 32. Elevacions de l'aigua: tipus, anàlisi i descripció. Mètodes de càlcul  
Tema 33. Drenatge superficial i drenatge profund. Estudis hidrològics, conceptes bàsics.  
Tema 34. Reconeixement del terreny. Metodologia.  
Tema 35. Fonamentacions superficials Classificació i requisits que han de complir.  
Tema 36. Fonamentacions en: sòls expansius, sòls colapsables, farciments antròpics i sòls blans.  
Tema 37. Empenta de terres sobre un mur. Topologia  
Tema 38. Mesures d'estabilització de talussos. Excavació de talussos.  
Tema 39. Terraplens. Materials. Posada en obra i control de qualitat.  
Tema 40. Semàfors. Reguladors. Cicle, fase i repartiment. Coordinació de semàfors. Diagrama de velocitat-temps, ones verdes. Coordinació per malles, coordinació per arbres, mètodes moderns.   
Tema 41. Regulació automàtica del trànsit. Sistema de control centralitzat. Característiques i funcionament.  
Tema 42. Seguretat i salut en el treball concepte, riscos en la construcció, causa d'accidents. Principals normes de seguretat i salut en el treball que afecten la construcció civil i d'obres públiques. Precaucions a adoptar en les obres.  
Tema 43. Riscos i mesures preventives en treballs en interior de rases. Sistema d'apuntalament.  
Tema 44. El Pla General Municipal d'Ordenació Urbana de Rojales. Directrius de definició de l'estratègia d'evolució urbana i d'ocupació del territori.  
Tema 45. Les NNUU del PGMOU de Rojales. Règim urbanístic del sòl i determinacions sobre l'execució del planejament.  
Tema 46. Les NNUU del PGMOU de Rojales. Intervenció en l'edificació i usos del sòl.  
Tema 47. Les NNUU del PGMOU de Rojales. Condicions generals de l'edificació i ús del sòl. Catàleg d'espais i edificis d'interés.   
Tema 48. La regulació dels servicis de subministrament d'aigua potable i clavegueram al municipi de Rojales.  
Rojales, 22 de gener de 2007.- L'alcalde: Antonio Pérez García.